GiliGold/VAD_KnessetCorpus huggingface dataset:
שי סומך: אני יכול לומר לכם דברים בשיחה לא פורמאלית, אבל אני לא רוצה לומר לפרוטוקול דברים שאני לא מוסמך ל ומר אותם.
שי סומך: כנראה שיהיה פתרון.
שי סומך: הנושא מונח על שולחנו של שר המשפטים ואני מניח שלקראת הדיון הבא תהיה החלטה.
יורי שטרן: החקיקה הזו נמשכת שנים ואני לא רוצה להשאיר מצבים פתוחים, היכן שאפשר לסגור אותם תוך כדי.
יורי שטרן: אם עבור כל סעיף נכין חקיקה נוספת, זה ייקח שנים.
מיכאל נודלמן: אחר כך נצטרך לערוך תיקונים.
גיטה קויפמן: אם לא נמצא את הדרך, לא נצא מזה ונשב עוד שבע שנים, ומי יודע היכן נהיה בעוד שבע שנים.
מיכאל נודלמן: קיימת כאן מסורת לערוך בכל חוק תיקונים.
מיכאל נודלמן: אנחנו צריכים להעביר את הבסיס ואחר-כך יוזמות לתיקון.
מיכאל נודלמן: אנחנו צריכים לברר האם ניתן להסדיר כאן את נושא תעודות ההוקרה.
יורי שטרן: לפחות באיזשהו רמז.
יורי שטרן: נקבע למשל שתוך חצי שנה או משהו יהיה בסיס לחוק.
יורי שטרן: כך שבעתיד כל העבודה תצטמצם ולא נתחיל אותה מהתחלה.
הלית מגידו: בסדר.
הלית מגידו: לגבי הערתו של חבר הכנסת אלקין.
הלית מגידו: אני רוצה להדגיש לפרוטוקול ולומר שניצול שואה מוגדר כרגע כתושב ישראל השייך לקבוצה מועדפת שהתקיים בו אחד מאלה.
הלית מגידו: התנאי הראשון הוא שהוא שהה ולו יום אחד בארץ עוינת ואנחנו יודעים מהי ארץ עוינת.
הלית מגידו: העניין השני הוא שהוא שהה עוד קודם לכן באחד משני השטחים שמפורטים בהגדרה.
הלית מגידו: המשמעות היא שאדם שהה לדוגמה בגרמניה החל משנת 1933, מאז עליית השלטון הנאצי.
הלית מגידו: לגבי מדינות ציר, הכוונה היא שהוא שהה ולו יום אחד במדינת ציר, מהרגע שבו התחילו להנהיג את מדיניות הרדיפות.
הלית מגידו: לגבי שטחים נוספים, שטחים שהיו נתונים למרותה של גרמניה או למרותה של מדינת ציר, אנחנו מסתכלים כרונולוגית ממועד פריצת מלחמת העולם השנייה.
הלית מגידו: מאוד חשוב לי לומר את הדברים, כדי שתבינו את הדיפרנציאציה.
הלית מגידו: לשאלתה של חברת הכנסת לנדבר בקשר לעלות.
הלית מגידו: בשעתו, כאשר החוק עבר, דובר על סדר גודל של 22 אלף תושבי ישראל שהחוק יחול עליהם והאוצר העריך את זה בכ-65 מיליוני שקלים.
הלית מגידו: מטבע הדברים, ולצערנו, מדובר באוכלוסייה שהולכת ומצטמצמת.
הלית מגידו: בעקבות בקשתו של אדוני אני ארצה להוסיף את עניין תעודת ההוקרה או תעודת ההכרה – ונמצא לזה נוסח מדויק – ואז יכול להיות שהאוצר יטען שיש תוספת מסוימת, ואפילו לא גדולה, של תקציב.
זאב אלקין: זה נכנס במסגרת העלות המשוערת של החוק.
זאב אלקין: היות והחוק נמשך, לצערנו מספר המקבלים של התעודה מצטמצם.
מיכאל נודלמן: אם הם לא יסכימו, נצטרך למחוק ואחר-כך ללכת לזה.
קריאה: הם לא מסכימים לכל הצעת החוק.
הלית מגידו: לדעתי העמדה הרשמית של הממשלה היא לא לתמוך בחוק.
הלית מגידו: בחוק הווטראנים יש היום סעיף שמדבר על הכרה, הוא קובע שכאשר אדם עומד בקריטריונים של היותו ותיק מלחמה, ניתן לו אות זיכרון בצירוף תעודה, והאות הזה ניתן לו על-ידי אותה ועדת ציון.
הלית מגידו: יש ויכוח לגבי זהות חברי ועדת ההכרה.
הלית מגידו: שמעתי הערות והשתכנעתי שמכיוון שמדובר בכספים של המדינה, בהחלט ראוי שזו תהיה ועדה שהיא ועדה ממשלתית כאשר בראשה יעמוד נציג של משרד ממשלתי.
הלית מגידו: מטבע הדברים אני חושבת שצריך להיות שם נציג של "יד ושם", כי בידיהם כל המסמכים, המידע והידע ההיסטורי עליו דיברנו.
הלית מגידו: שר המשפטים צריך להמליץ לנו מי צריך להיות חברי ועדת ההכרה, כמו גם האחריות לביצוע החוק.
הלית מגידו: אלה שתי שאלות שהועלו בדיונים קודמים ואנחנו ממתינים לתשובת משרד המשפטים.
יורי שטרן: משרד המשפטים יכול לנקוט עמדה חיובית גם אם הממשלה מתנגדת?
הלית מגידו: על-פי החוק משרד המשפטים מחויב לסייע לנו בניסוח ושי עושה את העבודה שלו במסגרת החובה הזו.
הלית מגידו: כל סיוע שהוא נותן לנו, או כל סיוע של נציגים אחרים, לא מעיד על תמיכה ממשלתית.
הלית מגידו: הוא נותן לנו עצות מקצועיות שמאוד מסייעות לנו, אבל מכאן ועד לומר שהממשלה תומכת, הדרך מאוד מאוד ארוכה.
הלית מגידו: יש בידי את ההחלטה מיוני 2006, בה הם מסכימים להחלת דין הרציפות בכפוף לסיכום שהושג בין סיעות הקואליציה לבין סיעת ישראל ביתנו במסגרת דיוני התקציב לשנת 2006.
יורי שטרן: הם התבלבלו בין שני החוקים, בין החוק הזה לבין המשך חוק הווטראנים.
יורי שטרן: הם חשבו שזה אותו החוק.
מיכאל נודלמן: גם בחוק הווטראנים יהיו שינויים.
מיכאל נודלמן: נשארו רק ארבעים אחוזים מבין הווטראנים.
הלית מגידו: יש עוד שתי נקודות.
הלית מגידו: אמרתי, אבל אני רוצה להבהיר את דברי, שאין אפשרות בשלב הזה לשלב הצעות חוק פרטיות, גם אם הן עברו קריאה טרומית, שכן התקנון קובע ששילוב של הצעות חוק בשלבי חקיקה שונים יכול להיעשות רק אם הצעת החוק עברה קריאה טרומית לפני שהצעת החוק המתקדמת עברה קריאה ראשונה.
הלית מגידו: לגבי הסתייגויות שרוצים להכניס.
הלית מגידו: כמובן שאנחנו בשלב שבו הצעת החוק עומדת בפני קריאה שנייה ושלישית, וזו הנקודה בה ניתן להגיש הסתייגויות.
הלית מגידו: הסתייגויות הן הצעות שהועלו בוועדה ולא התקבלו.
הלית מגידו: כלומר, אם חברי כנסת רוצים שיתקבלו הסתייגויות, הם צריכים להגיע לכאן ולנמק אותן.
הלית מגידו: זה לא יכול להיות כלאחר יד, רק מכיוון שהוועדה רצתה באופן יותר חשאי להכניס נושאים נוספים להצעת החוק.
יורי שטרן: אני מקווה שיושב-ראש הוועדה יכנס אותנו למשך זמן קצר, כדי שנוכל להגיש הסתייגויות.
יורי שטרן: אם מדובר בהסתייגות שכולם מסכימים לה?
הלית מגידו: אם זה משהו שכולם מסכימים עליו, זה לא הסתייגות אלא זה משהו שהוא חלק מן החוק.
הלית מגידו: אם יש נושא מסוים שרוב חברי הוועדה מבקשים לשנות אותו, לא מדובר בהסתייגות אלא זה משהו שייכנס בנוסח החוק.
הלית מגידו: כמובן שאז, כמו בהסתייגות, אנחנו נחשפים לטענת נושא חדש מטעם אחד מנציגי הממשלה.
הלית מגידו: לטעמי לא ראוי בשלב הזה להרחיב את היריעה לגבי נושאים שבכלל לא נדונו לא בכנסת הקודמת ולא בכנסת הזו, כמו עניין הארנונה שהועלה כאן.
הלית מגידו: אני מבחינה טקטית לא הייתי נוקטת בשיטה הזאת, ואני לא חושבת שזה נכון לעשות את תהליך החקיקה בצורה כזאת.
יורי שטרן: אנחנו יכולים כאן לסמן את הכיוון?
הלית מגידו: אם למשל הישיבה הבאה תהיה ישיבה רשמית של הוועדה, אני אבחן את הנושא הזה של ההכרה ואני אביא נוסח שתוכלו להחליט עליו ותאמרו לי אם אתם רוצים להכניס אותו או לא.
הלית מגידו: נשמע למשל הערות ממשרד האוצר לגבי העלות הכרוכה בזה.
הלית מגידו: משרד המשפטים יעלו את השאלה לגבי חברי ועדת ההכרה.
הלית מגידו: צריך לקחת בחשבון שאותה ועדת הכרה תידרש לדון בהרבה יותר בקשות במקום אותם עשרים אלף בקשות.
מיכאל נודלמן: אני רוצה שהחוק הזה ייכנס לתוקף לקראת שנה הבאה.
הלית מגידו: זה ברור.
הלית מגידו: ככל שנסיים את הדיון מהר יותר, כך הצעת החוק תוגש מהר יותר לקריאה שנייה ושלישית.
משה פיאנקו: רציתי להביא למר נודלמן ארבעה ילדים ניצולי אושוויץ, אבל לא קיבלתי אישור לכך.
מיכאל נודלמן: אני מבקש סליחה, אבל גם אתה צריך לבקש סליחה.
מיכאל נודלמן: אני נגד כאשר צועקים על עובדים.
מיכאל נודלמן: אתה יכול לצעוק עלי, אבל אין לך זכות לצעוק על עובדי מדינה.
מיכאל נודלמן: אנחנו לא מצביעים.
מיכאל נודלמן: אני מודה על העבודה שלכם.
מיכאל נודלמן: אם תרצו להוסיף משהו, אנחנו מוכנים לשמוע ולשקול.
ליה שמטוב: תודה.
ליה שמטוב: חבר הכנסת אלקין, בבקשה.
זאב אלקין: קודם כל, גברתי יושבת ראש הוועדה, אני מברך אותך עכשיו כחבר בוועדה, ולא רק כיושב ראש ועדת הכנסת, ויושב ראש הקואליציה.
זאב אלקין: מבחינתי, זוהי ועדת הבית, ועדת האם, שבה פעלתי בכנסת הקודמת.
זאב אלקין: היתה פה אפילו ועדת משנה פעילה שאני מקווה שתמצאי דרך להמשיך אותה.
זאב אלקין: אני כמובן לא מתיימר במצב החדש.
זאב אלקין: אבל, יהיו בטח חברי כנסת שיוכלו לעשות את זה.
זאב אלקין: יש לך הרכב ועדה שמראה על חשיבותה.
זאב אלקין: יש כאן שני שרי קליטה לשעבר, סגנית שר קליטה לשעבר, עוד שר אחד לשעבר.
זאב אלקין: לכן, מבחינה זו את באמת התברכת בוועדה שאני בטוח שהיא תהיה מאוד פעילה.
זאב אלקין: אגב, בדקתי לקראת הקמת ועדות של הכנסת הזאת, גם סטטיסטיקות של נוכחות בכנסת הקודמת.
זאב אלקין: בכנסת הקודמת יושב הראש מראש נהג בדינאמיות ובנמרצות, וקיים כאן דיונים חסרי פשרות על כנושא.
זאב אלקין: הוא הצליח להביא את הוועדה הזאת לאחוזים גבוהים של נוכחות, לא פחות מהרבה ועדות שבדרך כלל נחשבו פעילות יותר.
זאב אלקין: ולכן, מכאן אני בטוח שהוועדה רק תלך ותגדל.
זאב אלקין: מהיכרות שלנו בכנסת הקודמת, אין לי ספק שזו בחירה מצוינת לוועדה העלייה, הקליטה והתפוצות.
זאב אלקין: אתם תדעו להמשיך את עבודת הוועדה, גם לבקר את הממשלה כשצריך, ודיבר כאן היושב ראש.
זאב אלקין: בנושאים של עלייה קליטה ותפוצות צריכים עין פקוחה על הממשלה כל הזמן – כולנו יודעים את זה.
זאב אלקין: כולנו - כל אחד בתפקידיו כאן בכנסת - נעמוד לעזר.
זאב אלקין: אין לי ספק שתצליחי.
זאב אלקין: בהצלחה.
מרינה סולודקין: אני מצטרפת לברכות החמות של יושב ראש הכנסת, ושל יושב ראש הקואליציה.
מרינה סולודקין: כאופוזיציה אנחנו חושבים שיש כאן בוועדה הקליטה אחדות מקיר לקיר.
מרינה סולודקין: את גם היית בוועדה למעמד האישה, וגם שם אופוזיציה-קואליציה הוא לא עניין כל כך חשוב.
מרינה סולודקין: הזמן הזה הוא זמן של קיצוצים, ואני חושבת שהמשימה היא מאוד מאוד קשה.
מרינה סולודקין: שמענו וראינו דברים בחוק ההסדרים, ואנחנו נדון בזה גם בוועדה הזאת.
מרינה סולודקין: אני קיבלתי פניות מהשטח של מדענים עולים, משום שבקדנציה הקודמת תוכננו במשרד האוצר מהלכים נגד תוכנית קמ"ע.
מרינה סולודקין: את יודעת שגם אני וגם חברי במפלגת השלטון, זאב אלקין ויולי אדלשטיין, לא ניתן לזה יד לא כאן, ולא בשם מקום, משום שיחד עם השר יולי אדלשטיין היינו האבות והאימהות של תוכנית קמ"ע.
מרינה סולודקין: למדענים עולים, ובכלל למדע, יש חשיבות במדינת ישראל.
מרינה סולודקין: יהיו הרבה מאבקים, ואני מאוד שמחה שדווקא את עומדת בראש הוועדה משום שישנה המשכיות.
אברהם מיכאלי: אני מצטרף באמת לברכות.
אברהם מיכאלי: אני באמת חושב שיש לך פה הרכב - אפילו עם השינויים שאני רואה פה בחברים - שיילחם איתך בכל הנושא הקשורים לעלייה וקליטה.
אברהם מיכאלי: אדוני יושב ראש הכנסת, הרבה פעמים אתה השתתפת איתנו בקדנציה הקודמת, ואני הרגשתי בוועדה הזאת ובדיונים שהתקיימו בה איזושהי נשמה יתרה.
אברהם מיכאלי: למעשה, זוהי זכות הקיום של מדינת ישראל כמו שאומרים.
אברהם מיכאלי: אם חלילה לא תהיה עליה, לאן נגיע?
אברהם מיכאלי: אנחנו חשבנו שהבעיות של העלייה מברית המועצות לשעבר כבר נפתרות, ובאה העלייה מאתיופיה שבאמת העסיקה אותנו פה די הרבה זמן.
אברהם מיכאלי: אני חושב שהבעיות האלה לצערנו, עדיין נמשכות, וגם חברת הכנסת סולודקין הזכירה את זה.
אברהם מיכאלי: עם כל העיסוקים שכנראה יהיו לנו בקדנציה הזאת בכל מיני ועדות ובכל מיני תפקידים אנחנו נשתדל, ולוועדה הזאת נקדיש ככל יכולתנו.
אברהם מיכאלי: חברת הכנסת שמטוב, אני מאחל לך שתגבשי את סדר היום.
אברהם מיכאלי: צריך לשבח פה את היושב ראש הקודם של הוועדה חבר הכנסת לשעבר מיכאל נודלמן על כך שהיה מאוד דומיננטי בסדר היום שהוא קבע לנו, כולל ועדת משנה שהוזכרה על-ידי חבר הכנסת אלקין.
אברהם מיכאלי: אנחנו באמת מוכנים יחד איתך, לעזור ולסייע ככל שניתן, והלוואי שנשפר עוד ועוד דברים.
דנה גורדון: שכחתם לומר שחבר הכנסת זאב אלקין ניהל אותה.
אברהם מיכאלי: זה מובן מאליו, אנחנו לא צריכים להגיד כל דבר.
ראובן ריבלין: יש פה הרכב ועדה או של שרים לשעבר, או של שרים לעתיד – תאמין לי.
ליה שמטוב: תודה ליושב ראש הכנסת, וגם ליושב ראש ועדת הכנסת ויושב ראש הקואליציה, וגם לחברי הוועדה.
ליה שמטוב: אני מאוד מודה לכם על האמון שנתתם בי לעמוד בראש ועדת העלייה, הקליטה והתפוצות.
ליה שמטוב: לדעתי, זוהי ועדה מאוד חשובה.
ליה שמטוב: באופן טבעי, אני קצת מתרגשת, לא רק מהמעמד, אלא גם מהנושא.
ליה שמטוב: חוויתי באופן אישי את העלייה, והנושא מאוד קרוב לליבי.
מרינה סולודקין: וגם ויסקונסין.
ליה שמטוב: נושא העלייה, הקליטה והתפוצות הוא נושא שעסקתי בו ברמות שונות.
ליה שמטוב: עומדים בפנינו אתגרים רבים לנסות לעודד יהודים מארצות שונות להגיע לישראל, גם מאתיופיה כמו שאמרת, וגם מברית המועצות, גם מארצות הברית, גם מצרפת.
ליה שמטוב: אנחנו נעשה הכול כדי שעולים באמת יגיעו לארץ ישראל.
ליה שמטוב: אנחנו צריכים לעשות הרבה יותר כדי שהם יגיעו וכדי להקל על קליטתם כאן.
ליה שמטוב: אנחנו צריכים לעזור לעולים, וגם לעולים יותר ותיקים, במיוחד היום כשישנו משבר כלכלי.
ליה שמטוב: אנחנו נדון בוועדה פה בנושאים שונים הקשורים לוועדת הקליטה.
ליה שמטוב: נשמח גם לקבל הצעות לדיונים בוועדה.
ליה שמטוב: אנחנו גם נקדם את החקיקה.
ליה שמטוב: בהזדמנות זו אני רוצה להודות לצוות הוועדה.
אברהם מיכאלי: הצוות מיוחד.
זאב אלקין: זה צוות מדהים.
מרינה סולודקין: זה מובן מאליו.
ליה שמטוב: אני שמחה שיש לי הזדמנות לעבוד עם צוות מקצועי שכזה.
ליה שמטוב: אני מזמינה את כולכם לישיבה הבאה שתתקיים ביום שני.
ליה שמטוב: זו תהיה ישיבה חגיגית לציון 64 שנים לניצחון על הנאצים, וישתתפו פה בישיבה גם שרת הקליטה סופה לנדבר, וגם שר התפוצות.
ראובן ריבלין: את אחת הדוברות במליאה כיושבת ראש הוועדה.
ליה שמטוב: כן, אני אשמח מאוד.
ליה שמטוב: אני מאוד מודה לכם.
ראובן ריבלין: תודה רבה לך.
ליה שמטוב: הישיבה נעולה.
ליה שמטוב: שלום רב לכולם.
ליה שמטוב: אני מתכבדת לפתוח את הישיבה של ועדת העלייה והקליטה, ישיבה חגיגית לציון 64 שנים לניצחון על הנאצים.
ליה שמטוב: זו הישיבה הראשונה שלי, ואני שמחה מאוד לראות את כולכם פה.
ליה שמטוב: אני רוצה לברך את הנוכחים שהגיעו.
ליה שמטוב: משמאלי יושבת שרת הקליטה והעלייה, סופה לנדבר.
ליה שמטוב: מימיני יושב שר ההסברה והתפוצות, יולי אדלשטיין.
ליה שמטוב: נמצאת כאן גם סגנית השר לאה נס וכן חברי כנסת, נציגי ארגונים, נציגים ממשרד הקליטה ונציגי הממשלה.
ליה שמטוב: מעל כולם, ותיקי מלחמת העולם השנייה.
ליה שמטוב: אנחנו מצדיעים לכם, אנחנו מודים לכם על הגבורה ועל התמורה שלכם להקמת המדינה.
ליה שמטוב: אנחנו מודים על כך שהיתה לנו אפשרות להיוולד אחרי המלחמה ולהיות פה, ביחד אתכם, בארץ-ישראל, ולחגוג את הניצחון.
ליה שמטוב: על מדינת ישראל לזכור את תרומת
ליה שמטוב: כם להצלת היהודים בגיטאות ובמחנות.
ליה שמטוב: תמיד ביום הזה אנחנו זוכרים את החיילים האמיצים שנפלו במלחמת העולם השנייה, ואני מבקשת לזכרם לקום לדקת דומייה.
ליה שמטוב: נא לשבת.
ליה שמטוב: ברצוני לציין ביום החגיגי הזה חלק מהעשייה של הוועדה בקדנציה הקודמת.
ליה שמטוב: אני רוצה לקרוא כמה הצעות חוק בקצרה.
ליה שמטוב: ב-22 ביולי 2008 אישרה הכנסת לקריאה שנייה ולקריאה שלישית הצעת חוק של חברי הכנסת זאב אלקין ומיכאל נודלמן.
ליה שמטוב: הצעת החוק מבטיחה את קיום מצעד הניצחון של ותיקי מלחמת העולם השנייה.
ליה שמטוב: המצעד הזה מתקיים במימון המדינה ובאחריות שר הקליטה.
ליה שמטוב: השנה ראינו את המצעד יחד עם משרד הקליטה, הממשלה ועיריית נצרת עילית.
ליה שמטוב: ב-6 בנובמבר 2007 קיבלה הכנסת את חוק מעמד ותיקי מלחמת העולם השנייה, תיקון זכויות לוותיקי המלחמה.
ליה שמטוב: הצעת החוק הוכנה בוועדת העלייה, הקליטה והתפוצות ביוזמת חברי הכנסת מרינה סולודקין, רוברט אילטוב, יוסף שגאל, ראובן ריבלין ומיכאל נודלמן.
ליה שמטוב: החוק משפר את מצבם של הוויטראנים הנזקקים.
ליה שמטוב: החוק מעלה את מענק ההטבות השנתי לוויטראנים מ-15% ל-25% מהשכר הממוצע במשק.
ליה שמטוב: ב-3 במארס 2008 הגדילה הכנסת את גמלאות הבטחת הכנסה לקשישים נזקקים וסיוע לניצולי שואה, באישור ועדת העלייה, הקליטה והתפוצות.
ליה שמטוב: הוועדה השיגה עזרה גדולה לעולים קשישים הזכאים לסיוע בשכר דירה.
ליה שמטוב: והרשימה עוד ארוכה.
ליה שמטוב: בוועדה בראשותי אמשיך לפעול למען ותיקי מלחמת העולם השנייה, מתוך הוקרה והערכה לעשייתם.
ליה שמטוב: יש לי כאלה שותפים, שכיף לעבוד אתם.
ליה שמטוב: אני מודה לכולכם ומבקשת מהשרה סופה לנדבר לשאת דברים.
סופה לנדבר: ראשית אני רוצה לברך את יושבת-ראש הוועדה לקליטת עלייה.
סופה לנדבר: השר אדלשטיין ואני נעבוד אתך, וזאת ועדה חשובה מאוד.
סופה לנדבר: נמשיך לשתף פעולה, עד כמה שנוכל.
סופה לנדבר: אני רוצה לברך את כל חברי הכנסת.
סופה לנדבר: אני רוצה לברך את ארגוני הוויטראנים והבלקדניקים, ניצולי שואה, הארגונים שנמצאים ולוקחים היום חלק באירוע הזה.
סופה לנדבר: זה אירוע מיוחד, זה אירוע שאנחנו מציינים אותו בכל הערים.
סופה לנדבר: אתמול עשינו אירוע לכבוד אותם אנשים, שאני קוראת להם גיבורי מלחמת העולם השנייה.
סופה לנדבר: עשינו את האירוע במשרד הקליטה.
סופה לנדבר: חלפו 64 שנים מאז שבעלות הברית ניצחו את גרמניה הנאצית.
סופה לנדבר: המפלצת שנולדה מתוך שנאה, מתוך פאשיזם, שאיימה על העולם עולו, הפעילה מכונת השמדה כלפי העם היהודי.
סופה לנדבר: העם היהודי איבד שישה מיליון מבניו, והאנשים האלה, שנמצאים היום בתוכנו, גיבורי מלחמת העולם השנייה, הם שהביאו את הניצחון, הם ניצחו במלחמה הזאת והם העבירו לדורות הבאים במילים מה היה אז.
סופה לנדבר: האנשים האלה, שמגיעים לכנסת, ליד-ושם, מגיעים היום לכל הטקסים שארגנו בעבורם, חוגגים את היום הזה שהוא מיוחד במינו.
סופה לנדבר: לפני כמה שנים, יחד עם חברי כנסת אחרים, חוקקנו את החוק.
סופה לנדבר: לקחתי חלק ביוזמה לחוק של הוויטראנים והבלקדניקים.
סופה לנדבר: הסברתי מה זה בלקדניקים במליאה, והוספתי לנאום הלוהט שלי למה אנחנו צריכים לחוקק חוק במדינת ישראל.
סופה לנדבר: אני בטוחה בכך שהאנשים האלה תרמו לא מעט כדי שתקום מדינת ישראל, ואם היום אנחנו יכולים לתרום מעט מאוד לחיים שלהם במדינת ישראל, זה מעט למען ההכרה של ויטראנים, בלקדניקים, ניצולי שואה במדינת ישראל.
סופה לנדבר: יש מילים שהפכו להיות לשיר הניצחון, שהוא מרכזי מאוד באירוע הזה.
סופה לנדבר: המילים הן אלה: אמא, לא כולנו חזרנו.
סופה לנדבר: חצינו את כל אירופה, את חצי כדור הארץ, כדי להגיע ליום הזה, יום הניצחון.
סופה לנדבר: (קוראת את השיר גם בשפה הרוסית).
סופה לנדבר: אני רוצה להוסיף, שהמנון של ניצחון במדינת ישראל נשמע חזק יותר, נכון יותר, שכן גם המדינה שלנו יודעת מה זו מלחמה ומה זה מחיר של ניצחון.
סופה לנדבר: לכן ביום הזה, יחד אתך ויחד עם השר אדלשטיין, עם חברי הכנסת ועם השר לשעבר, אני רוצה לברך ולהגיד שהחג הזה יהיה חג מרכזי במדינת ישראל.
סופה לנדבר: אתם הבאתם אותו לכאן, אתם עשיתם שהחג הזה הפך להיות חג בכל העולם ובמדינת ישראל.
סופה לנדבר: מקרב לב אני רוצה להגיד תודה על שניצחתם, תודה שעשיתם, תודה שהבאתם את הניצחון גם למדינת ישראל.
סופה לנדבר: ההמנון של הניצחון יישמע כאן המון המון שנים בזכותכם.
ליה שמטוב: תודה לשרת הקליטה והעלייה, סופה לנדבר.
ליה שמטוב: שר ההסברה והתפוצות, יולי אדלשטיין, בבקשה.
יולי יואל אדלשטיין: תודה, גברתי היושבת-ראש.
יולי יואל אדלשטיין: גם אני מצטרף בוודאי לכל הברכות לנוכחים, במיוחד לנציגי ארגוני ותיקי מלחמת העולם השנייה, הנכים, הפרטיזנים וכל הארגונים שמיוצגים כאן.
יולי יואל אדלשטיין: השנה יום הניצחון חל בשבת, אבל עדיין מגיע לו שנציין אותו גם כמה ימים אחרי שזמנו בלוח השנה עבר.
יולי יואל אדלשטיין: גברתי היושבת-ראש, אמרת שזו הישיבה הראשונה.
יולי יואל אדלשטיין: אני חושב שזה סמלי, כי זה אחד הנושאים החשובים ביותר שהוועדה עסקה בהם, ותמשיכו לעשות.
יולי יואל אדלשטיין: גם שרת הקליטה וסגנית השרה שממונה על משרד הגמלאים ואנוכי נעזור בכל מה שנוכל על-מנת להמשיך ולשפר את התנאים.
יולי יואל אדלשטיין: בוודאי גם לשרת הקליטה ולסגנית השרה אני מאחל בהצלחה רבה בתפקיד החשוב.
יולי יואל אדלשטיין: כפי שאמרת, סופה, זאת הוועדה שאתה נעבוד בשוטף הרבה, וכל חברי הכנסת.
יולי יואל אדלשטיין: ביום עמוס בכנסת, עם מליאה שהוקדמה, הנוכחות מדברת בעד עצמה.
יולי יואל אדלשטיין: זה מראה איזה כבוד רוחשים לתאריך הזה ולוויטראנים.
יולי יואל אדלשטיין: לכן גם קשה, אבל אני חייב לאשר מה שכבר אמרה השרה לנדבר, שלפני כמה שנים זה היה נשמע אחרת.
יולי יואל אדלשטיין: סלחו לי על הציניות, אבל היו הרבה שהתבלבלו בין ויטראנים לבין וטרינרים, ולא כל כך ידעו מה ההבדל.
יולי יואל אדלשטיין: מי ששינה את זה בתודעה הציבורית זה קודם כל המוסד הזה, כנסת ישראל, שהביא חקיקה ותיקוני חקיקה נדרשים, אחרי ויכוחים רבים, לא של אנשים שלא אוהבים את ותיקי מלחמת העולם השנייה.
יולי יואל אדלשטיין: אנשים הביאו טיעוני שונים ומשונים – בעיני לפחות – למה לא צריך ולמה זה מיותר, ואולי זה יפגע בכלל בניצולי שואה אם נציין יום כזה, ועוד במצעדים.
יולי יואל אדלשטיין: את כל הוויכוחים האלה עברנו בישיבות ממשלה כאשר העלינו בפעם הראשונה את הרצון לציין את זה כיום לאומי.
יולי יואל אדלשטיין: אני חייב לומר שהתודעה השתנתה, והזכירו יושבת-ראש הוועדה ושרת הקליטה את המצעד.
יולי יואל אדלשטיין: כל מי שנכח במצעדים כאלה ורואה את התגובות של הצעירים, של הציבור, של אנשים שעוד לא נולדו בכלל ולא כל כך הכירו את ההיסטוריה של מלחמת העולם השנייה, אנשים שבאים עם פרחים וזורקים פרחים לוויטראנים – זה מראה שלא רק החקיקה השתנתה, אלא בעקבות כל הפעילות השתנתה גם התודעה הציבורית במדינת ישראל, וזה הדבר הכי חשוב.
יולי יואל אדלשטיין: יושבת-ראש הוועדה דיברה על הנושא של זכויות וסיוע.
יולי יואל אדלשטיין: אנחנו ממשיכים, כי הצרכים עדיין מרובים וזאת המשימה המיידית שלנו בממשלה, של שלושתנו ושל חברי הכנסת.
יולי יואל אדלשטיין: אני כרגע לא מדבר על אופוזיציה ועל קואליציה.
יולי יואל אדלשטיין: ישבתי לא מעט כשר בוועדה הזאת וכחבר אופוזיציה, ותמיד היינו כולנו קואליציה.
יולי יואל אדלשטיין: כשזה מגיע לדברים שבמהות, כולם פועלים פה ביחד, בלי להתחשב בחשבונות מפלגתיים או פוליטיים.
יולי יואל אדלשטיין: אני בטוח שזה ימשיך כך.
יולי יואל אדלשטיין: שמחתי לשמוע את ראש הממשלה אומר שלא ייפגעו קשישים וניצולי שואה, וזה נכון, וראש הממשלה מתכוון לזה.
יולי יואל אדלשטיין: אבל המשימה שלנו תהיה לחפש בפינצטה ולוודא שבין הצהרה לבין דברים שהובאו להצבעות בכנסת לא חדר משהו שהוא לא רצוי ולא מוזמן להיות בתוך ספר התקציב או חוק ההסדרים, ואני בטוח שכולנו נעשה את העבודה הזאת.
יולי יואל אדלשטיין: אנחנו תמיד מדברים על תרומת הוויטראנים, ואני יודע שאולי יהיו כאלה שיגידו שאני חוזר על עצמי כל שנה.
יולי יואל אדלשטיין: כן, אני חוזר על עצמי כל שנה.
יולי יואל אדלשטיין: אני לא אוהב שמדברים על ההישגים שלכם או על התרומה שלכם רק בלשון עבר, כי אני ועוד כמה אנשים סביב השולחן הזה שייכים לדור של עולים שעלו לארץ כבר עם משפחה וילדים, ולא היינו עושים קריירה בצורה כזאת ולא משתלבים בעבודה בצורה כזאת – ואני אומר את זה בשם מאות אלפי עולים – אלמלא אותו דור של ויטראנים, אותם "בבושקות" ו"דדושקות", סבתות וסבים, שלקחו על עצמם את כל התפקיד בבית, במשפחה.
יולי יואל אדלשטיין: במקום מה שבמשפחה ממוצעת נקרא בייבי-סיטר ועוזרת וחברה ששומרת על הילדים, את כל זה עשו דור מלחמת ותיקי מלחמת העולם השנייה בארץ למיליון עולים, שהם חלק מאותו מיליון עולים.
יולי יואל אדלשטיין: אני בטוח שבלעדיהם המצב של קליטת העלייה היום היה שונה.
יולי יואל אדלשטיין: הנקודה האחרונה, חלק מן הדברים שלצערי, גברתי היושבת-ראש, עוד נדבר עליהם בוועדה במסגרת תפקידי כשר התפוצות, שממונה גם על המאבק באנטישמיות.
יולי יואל אדלשטיין: חשבנו וחשבתם שאת המפלצת הזאת הרגתם עד הסוף בקרבות קשים שהסתיימו לפני 64 שנים, אבל מסתבר שהמפלצת מרימה ראש והמושגים אותם מושגים והקריקטורות אותן קריקטורות.
יולי יואל אדלשטיין: יש מקומות שבמקום "יהודי" כותבים "ציוני" או "ישראלי", אבל מתכוונים בדיוק לאותו דבר.
יולי יואל אדלשטיין: אנחנו ביחד אתכם וביחד עם הוועדה הזאת לא ניתן לזה לקרות באף מדינה בעולם.
יולי יואל אדלשטיין: נזכיר לכל העולם, כמו שלימדה אותנו גם מלחמת העולם השנייה, שזה לפעמים מתחיל ביהודים, אבל זה אף פעם לא נגמר ביהודים.
יולי יואל אדלשטיין: אנחנו נעמוד כאן כחומה בצורה ולא ניתן לתופעות האלה לחזור על עצמן.
ליה שמטוב: תודה רבה לשר יולי אדלשטיין.
סופה לנדבר: אני מבקשת להציג את המנכ"ל החדש של משרד הקליטה, דימה אפרצב, מפעילי העלייה.
סופה לנדבר: אני חושבת שאת מכירה אותו עוד לפני.
סופה לנדבר: הוא יצטרך להגיע לכאן ולהגיע במשותף אתך, גברתי היושבת-ראש.
סופה לנדבר: נאחל לו כולנו הצלחה.
יולי יואל אדלשטיין: מצטרפים לאיחולים.
ליה שמטוב: בהצלחה למנכ"ל.
ליה שמטוב: יש לנו עוד שותפה, סגנית השר לענייני הגמלאים, חברת הכנסת לאה נס.
ליה שמטוב: בבקשה.
לאה נס: תודה רבה.
לאה נס: גם המנכ"ל של המשרד נמצא פה, אבי ביצור, ונציגים נוספים מהמשרד.
לאה נס: יש פה שיתוף פעולה, כפי שאמר השר לענייני הסברה ותפוצות, בין ניצולי השואה וכל הלוחמים הוותיקים, הוויטראנים וכל הארגונים.
לאה נס: כבוד השרה לקליטת עלייה, חברת הכנסת סופה לנדבר, וכבוד שר ההסברה והתפוצות, חבר הכנסת יולי אדלשטיין, חברת הכנסת ליה שמטוב.
לאה נס: אני מברכת אותך על הישיבה הראשונה, על היוזמה הראשונה, על התזמון שיצא בדיוק.
לאה נס: כפי שאומרים אצלנו, הכול משמים, הכול מכוון.
לאה נס: חברי הכנסת, הנציגים, וכמובן המוזמנים הנכבדים והיקרים שלכבודתכם הישיבה המכובדת הזאת.
לאה נס: אנחנו מציינים היום את אחד הניצחונות החשובים ביותר בתולדות האנושות, ניצחון שהוא כמובן לא רק ניצחון פיסי, אלא ניצחון מוסרי.
לאה נס: ניצחון של החירות והדמוקרטיה על הדיכוי והרודנות.
לאה נס: ניצחון של רוח האדם ואהבת האדם על השנאה ועל הגזענות שהיתה בצורתה המסוכנת והאכזרית ביותר.
לאה נס: כשאני יושבת כאן אתכם, עם כל ידידינו היקרים, הוותיקים, הלוחמים, הוויטראנים, לוחמי מלחמת העולם השנייה, הפרטיזנים וניצולי השואה, אני חשה גאווה מאוד גדולה, הערכה עצומה לכם, שיושבים כאן אתנו, בתחושה של ניצחון אמיתי.
לאה נס: היותכם כאן עמנו בישיבה של ועדה בכנסת ישראל מלמדת שהתוכניות הזדוניות להשמיד את העם היהודי כשלו, והעם היהודי היום הוא בעל ריבונות ועוצמה, והכול תודות לכם.
לאה נס: האמת היא שלא די באמירת תודה והכרת הטוב הבסיסית ומתן כבוד ראוי לכם ולכל גיבורי מלחמת העולם השנייה וניצולי השואה, אלא צריך לוודא שמדינת ישראל תדאג לכם.
לאה נס: כפי ששמענו פה מחברי הכנסת והשרים שפעלו כבר בכנסות הקודמות, גם בחקיקה וגם בפעילות נרחבת, שהביאו להכרה על-ידי חוקים, נשארו היום לצערנו רק כ-250,000 ניצולי שואה.
לאה נס: אני רואה זכות גדולה וגם חשיבות גדולה לדאוג לאותם אנשים יקרים.
לאה נס: לכן משרד הגמלאים שם לעצמו למטרה להביא לכך שניצולי השואה וכל הוותיקים יוכלו לחיות בכבוד ולהתקיים בכבוד.
לאה נס: זאת דרישה בסיסית, לחיות בכבוד ולהתקיים בכבוד.
לאה נס: אבל לצערי גם היום, בימים אלה, היא עדיין אל מתקיימת במלואה.
לאה נס: אני מאוד שמחה שראש הממשלה נשמע לקריאה וביטל את הגזירות שהיו אמורות להקשות על כל אותם ותיקים וניצולי שואה וביטל את כל הגזירות.
לאה נס: אבל עדיין יש לנו הרבה עבודה, שנעשה אותה ביחד, בשיתוף פעולה עם השרים הנכבדים ועם הוועדה.
לאה נס: כמו שאמרתי, יש בינינו קשר, ויש שיתוף פעולה ולא ניגוד עניינים.
לאה נס: בסך הכול אלה אותם אנשים שתרמו להצלחה באותה מלחמה והביאו אותנו עד הלום.
לאה נס: בן-גוריון שהה בלונדון באותו יום ניצחון, והוא כתב ב-9 במאי ביומן שלו כי הניצחון הזה הוא אומנם ניצחון, אבל הוא ניצחון עצום.
לאה נס: מלחמת העולם השנייה היתה קשה והפילה חללים רבים.
לאה נס: החובה הבסיסית שלנו כלפי כל אלה שלחמו, כלפי אלה שנפלו ונרצחו וכמובן כלפיכם, כלפי אלו שניצלו, זה לשמור את המורשת, ללמד, לחנך את הדורות הבאים לאור הערכים שלמענם נלחמתם.
לאה נס: כך נוכל להבטיח שיהיה לנו עולם צודק יותר והגון יותר, שיהיה סמל לדורות הבאים.
לאה נס: אני רוצה לברך את כל הנוכחים כאן, את כל הארגונים היקרים ואת כל אותם אנשים שנלחמו להעמיד את הזכויות שלהם ואת ההערכה ואת ההוקרה על כל המעשים שלהם.
לאה נס: נקווה לימים טובים יותר ולהמשך שיתוף פעולה.
לאה נס: תודה.
ליה שמטוב: תודה רבה לסגנית השר.
ליה שמטוב: לא מזמן התראיינתי בערוץ 9, והשאלה הראשונה ששאלו אותי היתה על חברי הוועדה.
ליה שמטוב: רוב חברי הכנסת בוועדה הם מהאופוזיציה ולא מהקואליציה.
ליה שמטוב: כמו שהשר אדלשטיין אמר, אין פה אופוזיציה, רק קואליציה מקיר לקיר.
ליה שמטוב: תראו אילו חברי ועדה יש לנו.
רוברט אילטוב: כולם ביקשו להיות בוועדה.
ליה שמטוב: השר לשעבר אלי אפללו.
ליה שמטוב: סגנית השר לשעבר, מרינה סולודקין.
ליה שמטוב: יולי תמיר, היתה שרת החינוך ושרת הקליטה.
ליה שמטוב: יושב-ראש הקואליציה, זאב אלקין.
ליה שמטוב: היתה לו גם ועדת משנה של ועדת קליטה.
ליה שמטוב: תראו איזה צוות ואילו חברי כנסת, חדשים וותיקים.
ליה שמטוב: חברי הכנסת מישראל ביתנו הם לא חברי הוועדה, אבל תמיד מגיעים לוועדות.
ליה שמטוב: יש לנו מטרה אחת, להעביר את החוקים, לדון בהצעות חוק בדיונים חשובים.